ཐིམ་ཕུག་རྫོང་ཁག་བཙག་འཐུ་ཡིག་ཚང་གིས་ཉིནམ་༡་གི་རིང་ལུ་ཚོགས་རྒྱན་འཕྲུལ་ཆས་ཀྱི་ཉིནམ་འགོ་འདྲེན་འཐབ་ཅིགཉིནམ་བརྩི་སྲུང་ཞུ་ས་ལུ་སྐུ་མགྲོན་གཙོ་བོ་འབད་གླིང་གཞི་དྲུང་ཁག་གི་དྲུང་པ་མཆོག་བྱོན་གནང་ཡི།སྐུ་མགྲོན་གཙོ་བོ་གིས་གསུང་མི་ནང་གཞུང་གིས་ཟད་འགྲོ་སྦོམ་གཏང་སྟེ་འགོ་བཙུགས་ཡོད་པའི་ཚོགས་རྒྱན་བཙུགས་ནིའི་ལམ་ལུགས་འདི་ལུ་ཡིད་ཆེ་བསྐྱེད་དེ་ཚོགས་རྒྱན་བཙུགས་དགོཔ་འདི་ག་ནི་བ་གལ་ཆེཝ་མ་ཚད་མི་རང་རྐྱང་གི་ཚོགས་རྒྱན་བཙུགས་ཏེ་རང་གི་ཐོབ་དབང་དང་འགན་ཁུར་ཚུ་འཐུས་ཤོར་མེད་པ་འབག་སྟེ་འབྲུག་རྒྱལ་ཁབ་ཀྱི་འགན་ཁྲི་ཅན་གྱི་མི་ཁུངས་འབད་སྡོད་དགོ་ཟེར་གསུངས་ཡི།འདི་མ་ཚད་རྫོང་ཁག་བཙག་འཐུ་ཡིག་ཚང་གིས་སྤྱི་ལོ་༢༠༡༨་གི་རྒྱལ་ཡོངས་ཚོགས་སྡེ་གི་བཙག་འཐུ་མཐར་འཁྱོལ་ཅན་འབད་འགོ་འདྲེན་འཐབ་མི་ལུ་བཀྲིན་དགའ་ཚོར་ཕུལ་ཡོདཔ་མ་ཚད་མགྱོགས་མ་རང་འགོ་འདྲེན་འཐབ་ནི་ཨིནམ་མི་རྒྱལ་ཡོངས་ཚོགས་འདུའི་བཙུག་འཐུ་ཡང་འཐུས་ཤོར་མེད་པ་འགོ་འདྲེན་འཐབ་ཚུགས་པའི་རེ་བ་ཡོད་ཟེར་གསུངས་ཡི།